บทที่ 5

**สรุปผล อภิปรายผล และข้อเสนอแนะ**

 การวิจัย เรื่อง การศึกษาเพื่อพัฒนาระบบสารสนเทศทางการบัญชีของธุรกิจ SMEs ในจังหวัดมหาสารคามมีประเด็นสำคัญในการนำเสนอตามลำดับ ดังนี้

 1. สรุปผลการวิจัย

 2. อภิปรายผล

 3. ข้อเสนอแนะ

**สรุปผลการวิจัย**

 การวิจัย เรื่องการศึกษาเพื่อพัฒนาระบบสารสนเทศทางการบัญชีของธุรกิจ SMEs ในจังหวัดมหาสารคามสามารถสรุปผลการวิจัยได้ดังนี้

 1. ผู้บริหารฝ่ายบัญชี ส่วนใหญ่เป็นเพศหญิง มีอายุ มากกว่า 50 ปี ระดับการศึกษา ต่ำกว่า ปวส. รายได้ต่อเดือน ต่ำกว่า 30,000 บาท

 2. ผู้บริหารฝ่ายบัญชีมีความคิดเห็นเกี่ยวกับการพัฒนาระบบสารสนเทศทางการบัญชี โดยรวม

และเป็นรายด้าน อยู่ในระดับมาก ได้แก่ ด้านเอกสารแบบฟอร์มทางบัญชี เช่น การให้ความสำคัญกับแบบฟอร์มทางการบัญชีและขั้นตอนในการบันทึกบัญชีที่ดีถูกต้องครบถ้วน และไม่ข้ามขั้นตอน การส่งเสริมให้มีการออกแบบเอกสารทางบัญชีที่กระชับรัดกุมและเข้าใจง่ายในการนำไปใช้ การส่งเสริมให้มีการรวบรวมเอกสารและข้อมูล เป็นต้น ด้านระบบการจัดการเก็บรวบรวมข้อมูล เช่น การให้ความสาคัญกับการจัดเก็บเอกสารที่มีครบถ้วนและถูกต้อง การเชื่อมั่นว่าเอกสารและแบบฟอร์มทางบัญชีมีความเพียงพอในการรวบรวมและนำเสนอข้อมูลทางบัญชี การมุ่งเน้นให้มีระบบการจัดเก็บรวบรวมข้อมูลทางการเงินที่เป็นเอกสารต่างๆทางด้านบัญชีให้ถูกต้องเชื่อถือได้ เป็นต้น ด้านการควบคุมภายในที่ดี เช่น การให้ความสำคัญกับนโยบายและวิธีการของกิจการที่ได้กาหนดขึ้นในการควบคุมภายในเพื่อระบบการตรวจสอบข้อมูลทางการบัญชีที่เหมาะสม การมุ่งเน้นให้มีการกำหนดมาตรฐานการปฏิบัติงานและกระบวนการจัดทาบัญชีเป็นลายลักษณ์อักษรชัดเจนตรวจสอบได้ การให้ความสำคัญกับการมีส่วนร่วมของพนักงานในการพัฒนาระบบการควบคุมภายในให้มีประสิทธิภาพมากยิ่งขึ้น เป็นต้น ด้านการรายงานทางการเงินที่เป็นหลักฐานทางบัญชี เช่น การเชื่อมั่นว่ารายงานทางการเงินที่เกิดจากระบบบัญชีที่ดีช่วยให้ผู้ใช้ข้อมูลสามารถประเมินฐานะทางการเงิน ผลการดำเนินงานและคาดคะเนแนวโน้มของผลการดำเนินงานได้ การให้ความสำคัญกับข้อมูลที่ปรากฏในรายงานการเงินซึ่งแสดงให้เห็นถึงความรู้ความเข้าใจในธุรกิจและการรายงานทางการเงินอย่างแท้จริง การให้ความสำคัญกับความถูกต้องครบถ้วนของข้อมูลที่ปรากฏในรายงานทางการเงินภายใต้ข้อจำกัดของความมีนัยสำคัญ ด้านวิธีปฏิบัติงานและความสามารถของผู้ปฏิบัติงานด้านบัญชี เช่น การมุ่งเน้นการเก็บรักษาเอกสารทางการบัญชีที่ได้จากการทำงานด้วยความเป็นระเบียบ มีความปลอดภัยและสะดวกในการค้นหา การให้ความสำคัญกับการเลือกและจัดลำดับทรัพยากรที่มีอยู่อย่างจำกัดให้สามารถใช้ได้อย่างคุ้มค่าสูงสุด ความสามารถการปฏิบัติงานด้านบัญชีมีประสิทธิภาพโดยอาศัยประสบการณ์ในอดีตของบุคลากรปรับปรุงให้สอดคล้องกับสถานการณ์ปัจจุบัน เป็นต้น

 3. ผู้บริหารฝ่ายบัญชีมีความคิดเห็นเกี่ยวกับประสิทธิภาพระบบสารสนเทศทางการบัญชีโดยรวมและเป็นรายด้าน อยู่ในระดับมาก ได้แก่ ด้านความถูกต้อง เช่น กิจการมีการนำข้อมูลทางการบัญชีที่ปราศจากความลำเอียงมาใช้ในการตัดสินใจได้อย่างถูกต้อง กิจการทีข้อมูลทางการบัญชีที่มีความผิดพลาดน้อยหรืออาจไม่มีเลย กิจการสามารถตอบสนองความต้องการใช้ข้อมูลที่ได้จากระบบคอมพิวเตอร์ที่มีความทันสมัยและความเที่ยงตรงเสมอ เป็นต้น ด้านความสมบูรณ์ครบถ้วน เช่น กิจการสามารถตอบสนองความต้องการของผู้ใช้ข้อมูลจากระบบคอมพิวเตอร์ว่ามีข้อมูลสมบูรณ์ครบถ้วน กิจการนำรายงานทางการเงินไปใช้ในการช่วยเพิ่มขีดความสามารถกับคู่แข่งขันทางการค้าได้เป็นอย่างดี กิจการสามารถนำข้อมูลทางการบัญชีไปช่วยเป็นแนวทางในการปรับเปลี่ยนรูปแบบวิธีการทำงานแบบใหม่ ได้อย่างมีประสิทธิภาพ เป็นต้น ด้านความทันต่อเวลา เช่น กิจการสามารถนำรายงานทางการบัญชีไปใช้อย่างรวดเร็วและทันต้อการนำไปใช้ของผู้ที่เกี่ยวข้องทุกฝ่าย กิจการประยุกต์ใช้ข้อมูลทางการบัญชีกับการปฏิบัติงานได้อย่างคล่องตัว กิจการมีรายงานทางการเงินจากระบบคอมพิวเตอร์ที่สามารถเรียกใช้ได้ทันเวลาเสมอ เป็นต้น ด้านความเข้าใจได้ เช่น กิจการนำข้อมูลที่ได้จากระบบคอมพิวเตอร์มาช่วยเพิ่มประสิทธิภาพและประสิทธิผลให้กับองค์การได้อย่างสูงสุด กิจการมีรายงานทางการบัญชีที่มีรูปแบบที่ไม่ซับซ้อนและตรงกับความต้องการของผู้ใช้ที่เกี่ยวข้องกับทุกฝ่าย กิจการมีข้อมูลที่ได้รับจากระบบคอมพิวเตอร์เข้ามาช่วยในโครงการวางแผนและการควบคุมการปฏิบัติงานได้อย่างชัดเจน เป็นต้น

# อภิปรายผล

 การวิจัยเรื่อง การศึกษาเพื่อพัฒนาระบบสารสนเทศทางการบัญชีของธุรกิจ SMEs ในจังหวัดมหาสารคามสามารถอภิปรายผลได้ดังนี้

 1. ผู้บริหารฝ่ายบัญชี มีความคิดเห็นเกี่ยวกับการพัฒนาระบบสารสนเทศทางการบัญชีโดยรวม ด้านเอกสารแบบฟอร์มทางบัญชี ด้านระบบการจัดการเก็บรวบรวมข้อมูล ด้านการควบคุมภายในที่ดี ด้านการรายงานทางการเงินที่เป็นหลักฐานทางบัญชี และด้านวิธีปฏิบัติงานและความสามารถของผู้ปฏิบัติงานด้านบัญชีอยู่ในระดับมาก เนื่องจากการเปลี่ยนแปลงทางเทคโนโลยีตลอดการเปลี่ยนแปลงของขนาดองค์การจำเป็นอย่างยิ่งต่อการพัฒนางานสารสนเทศเพื่อให้ได้สารสนเทศที่ดี ทันสมัย และทำประโยชน์ได้อย่างมีประสิทธิภาพในการพัฒนางานสารสนเทศ นอกจากนี้สำหรับสร้างระบบสารสนเทศขององค์การซึ่งกระบวนการพัฒนาระบบมีวงจร (Life cycle) เช่นเดียวกับวงจรของการผลิตสินค้าสู่ตลาด โดยเริ่มจากการสำรวจความต้องสินค้าของลูกค้าศึกษาความเป็นไปได้และผลประโยชน์ตอบแทนที่จะได้รับวิเคราะห์และออกแบบผลิตภัณฑ ์ ผลิตสินค้า ทดสอบสินค้า และแนะนำสินค้าสู่ตลาด ยอดขายสินค้าเริ่มเพิ่มขึ้น ผลจากการตอบรับจากลูกค้าจะเป็นข้อมูลที่สำคัญที่ผู้ผลิตนำมาปรับปรุงคุณภาพของสินค้าให้ตรงกับความต้องการของลูกค้า และเพื่อให้สามารถอยู่ในตลาดได้นานที่สุด โดยวงจรการพัฒนาระบบสารสนเทศ เป็นแนวคิดที่มีการกำหนดรูปแบบในการพัฒนาระบบอย่างมีแบบแผนมีการแบ่งระยะในการพัฒนาระบบซึ่งแต่ละองค์การอาจแบ่งระยะ และขั้นตอนในแต่ละระยะแตกต่างกันขึ้นอยู่กับความเหมาะสมกับลักษณะและข้อกำหนดขององค์ สอดคล้องกับแนวคิดของ ไพศาล กาญจนวงศ์ และคณะ (2557) ได้ศึกษาการพัฒนาระบบสารสนเทศเพื่อการเพิ่มขีดความสามารถทางการแข่งขันของโฮมสเตย์ พบว่า การพัฒนาระบบสารสนเทศการจองบ้านพักโฮม สเตย์เป็นเครื่องมือหนึ่งในการเพิ่มขีดความสามารถในการแข่งขันโฮมสเตย์ วงจรการพัฒนาถูกนำมาใช้เพื่อการพัฒนาระบบทำให้ได้ระบบสารสนเทศที่ทำงานแบบฐานข้อมูลบนเว็บซึ่งประกอบด้วยข้อมูลสำคัญ 7 กลุ่ม ได้แก่ ข้อมูลโฮมสเตย์ บ้านพัก ห้องพัก กิจกรรมในชุมชน การได้รับรางวัล คณะกรรมการ และแหล่งท่องเที่ยวใกล้เคียง โดยใช้โปรแกรมจัดการฐานข้อมูลไมโครซอฟเอสคิวแอลเซิฟเวอร์ และใช้รหัสโปรแกรมภาษาเอสพีดอทเน็ตแล้วนำระบบงานใหม่ไปทดลองใช้จริงในโฮมสเตย์ 12 แห่ง มีผู้เข้าร่วมกิจกรรมจำนวน 63 คน ได้แก่ เจ้าของบ้านพัก กรรมการชุมชน และเยาวชน โดยพบว่าผลการประเมินความพึงพอใจต่อระบบสารสนเทศจองบ้านพักโฮมสเตย์ด้านความเป็นไปได้ในการนำไปใช้จริงมีความพึงพอใจมากที่สุด รองลงมาด้านประสิทธิภาพ และด้านการใช้ประโยชน์

 2. ผู้บริหารฝ่ายบัญชีมีความคิดเห็นเกี่ยวกับประสิทธิภาพระบบสารสนเทศทางการบัญชีโดยรวม ด้านความถูกต้อง ด้านความสมบูรณ์ครบถ้วน ด้านความทันเวลา ด้านความเข้าใจได้อยู่ในระดับมาก เนื่องจากระบบสารสนเทศทางการบัญชีที่ใช้ในปัจจุบันนั้นมีวัตถุประสงค์เพื่อเป็นข้อมูลประกอบการตัดสินใจแก่ผู้ใช้ในระดับที่แตกต่างกันออกไปซึ่งวัตถุประสงค์และหน้าที่ของระบบสารสนเทศทางการบัญชีสามารถแบ่งเป็นลักษณะได้ดังนี้ 1. เพื่อสนับสนุนการปฏิบัติงานประจำวัน การจัดหาระบบสารสนเทศทางการบัญชีมีวัตถุประสงค์เพื่อให้การปฏิบัติงานประจำวันของพนักงานเป็นไปอย่างถูกต้อง รวดเร็วและมีประสิทธิผลมากยิ่งขึ้นซึ่งการประมวลผลที่เกี่ยวข้องกับรายการค้าเหล่านี้จะเรียกว่าระบบประมวลผลรายการซึ่งถือว่าเป็นระบบย่อยของระบบสารสนเทศทางการบัญชี 2. เพื่อสนับสนุนการตัดสินใจของผู้บริหาร การจัดหาสารสนเทศสำหรับใช้ในการตัดสินใจถือว่าเป็นวัตถุประสงค์ที่สำคัญของระบบสารสนเทศทางการบัญชีซึ่งระบบสารสนเทศทางการบัญชีก็สามารถข่วยผู้บริหารในการจัดหาสารสนเทศที่จำเป็นบางส่วนได้ เช่น สารสนเทศเกี่ยวกับยอดขายของกิจการในปีที่ผ่าน ๆ มาและปีปัจจุบันซึ่งจะช่วยให้ผู้บริหารสามารถคาดการณ์แนวโน้มยอดขายในอนาคตได้ อย่างไรก็ตาม นอกจากข้อมูลเชิงปริมาณแล้วในการตัดสินใจผู้บริหารยังอาจต้องการข้อมูลในเชิงคุณภาพอีกด้วย 3. เพื่อสนับสนุนการปฏิบัติตามภาระหน้าที่ทางกฏหมาย การจัดหาสารสนเทศทางการบัญชีเป็นสิ่งสำคัญในการประกอบธุรกิจเนื่องจากธุรกิจจะต้องมีภาระหน้าที่ที่จะต้องปฏิบัติตามที่กฏหมายกำหนด เช่น ต้องเสนองบการเงินต่อผู้ถือหุ้น ต้องจัดทำรายงานและเอกสารเพื่อการเสียภาษีเงินได้ ต้องจัดทำรายงานเสนอต่อตลาดหลักทรัพย์ เป็นต้น ระบบสารสนเทศทางการบัญชีจะช่วยให้การปฏิบัติงานดังกล่าวมีประสิทธิภาพมากขึ้น สอดคล้องกับแนวคิดของ ปาริฉัตร นามเมือง (2550) ได้ศึกษาปัจจัยแห่งความสำเร็จของการนำระบบสารสนเทศไปใช้ในองค์การ ในมุมนมองของผู้บริหารสารสนเทศ พบว่า ปัจจัยแห่งความสำเร็จที่มีความเกี่ยวข้องกับการนำระบบสารสนเทศไปใช้ คือ การสนับสนุนจากผู้บริหาร การมีส่วนร่วมของผู้ใช้ และความพร้อมของเทคโนโลยีของผู้ใช้ แปรผันกันกับความสำเร็จ โดยวัดความสำเร็จด้านปริมาณการใช้งาน ประสิทธิภาพ และประสิทธิผล และ มนัสนันท์ พงษ์ประเสริฐชัย (2550) ศึกษาเรื่อง การศึกษาความสามารถในการแข่งขันของวิสาหกิจขนาดกลางและขนาดย่อมของไทย ตามแนวคิดฐานทรัพยากร : กรณีศึกษากลุ่มผู้ผลิตสินค้าประเภทอาหารเพื่อการส่งออก พบว่า การมีทรัพยากรของวิสาหกิจ ได้แก่ ทรัพยากรมนุษย์ คือความรู้ และประสบการณ์ของบุคลากรทั้งระดับบริหาร และระดับปฏิบัติการ ทรัพยากรด้านเงิน คือ การมีเงินทุนที่เพียงพอต่อการดำเนินธุรกิจ และมีสภาพคล่องที่ดี ทรัพยากรด้านทรัพย์สินทางปัญญา คือ การมีข้อมูลที่เป็นข้อมูลทางการค้า หรือเป็นความลับทางการค้า มีผลกระทบในเชิงบวกต่อความสามารถในการแข่งขัน ส่วนความสามารถขององค์การที่เป็นระบบการวางแผน และระบบควบคุมคุณภาพด้านการผลิต มีผลกระทบในเชิงบวกต่อความสามารถในการแข่งขันเช่นกัน อีกทั้งผลการดำเนินงาน และความสามารถในการแข่งขันมีผลในเชิงบวกต่อกัน

**ข้อเสนอแนะ**

 1. ข้อเสนอแนะสำหรับการนำผลการวิจัยไปใช้

 1.1 ผู้บริหารฝ่ายบัญชีควรให้ความสำคัญกับการพัฒนาระบบสารสนเทศทางการบัญชีตามบริบทและลักษณะของธุรกิจ SMEs เพื่อให้การพัฒนามีความถูกต้องและครบถ้วน

 1.2 ผู้บริหารฝ่ายบัญชีควรให้ความสำคัญในเรื่องของการสร้างประสิทธิภาพในการทำงานโดยการวางแผนและกำหนดนโยบายในการทำงานให้มีความชัดเจนและกระตุ้นพนักงานให้มีความมุ่งมั่นในการทำงานเพื่อเกิดความประสบความสำเร็จในการทำงาน

 2. ข้อเสนอแนะสำหรับการทำวิจัยครั้งต่อไป

 ควรมีการศึกษาความสัมพันธ์และการพัฒนาระบบสารสนเทศทางการบัญชีและประสิทธิภาพระบบสารสนเทศทางการบัญชีกับกลุ่มตัวอย่างอื่น ๆ เพื่อศึกษาเปรียบเทียบว่ามีความแตกต่างกันหรือไม่ อย่างไร ซึ่งอาจทำให้งานวิจัยมีประสิทธิผลและสามารถนำไปใช้ประโยชน์ได้ตรงตามเป้าหมายมากยิ่งขึ้น